Diari Oficial de la Generalitat Valenciana


Sumari del DOGV 5469, del 13-03-2007 (2007/3354)

DECRET 28 / 2007, de 9 de març, del Consell, pel qual es modifica el Decret 38 / 2003, de 15 d'abril, que regula la relació amb els Centres Valencians a l'Exterior de la Comunitat Valenciana.
-----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2007/03/09/28/dof/vci/html**

### Dades del document

Número de DOGV
:   5469

Data del DOGV
:   13-03-2007

Secció del DOGV
:   I. DISPOSICIONS GENERALS

Número del document
:   2007/3354


Data del document
:   09-03-2007

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * migrant
    * organització cultural
    * emigració
    * relació cultural
    * cooperació institucional
    * legislació
    * cultura regional

Amb l'aprovació del Decret 38/2003, de 15 d'abril, el Consell va reconéixer la realitat existent de les agrupacions de valencians a l'exterior, i incorpora a l'ordenament jurídic propi una realitat associativa necessitada d'especial protecció.   
Per mitjà d'allò indicat al Decret es va crear el Consell de Centres Valencians a l'Exterior com a òrgan col·legiat de representació dels Centres Valencians a l'Exterior, amb l'atribució de funcions consultives i d'assessorament a l'administració de la Generalitat sobre les qüestions regulades en eixa norma. En el dit Consell estan representats, a més de la Presidència de la Generalitat i dels propis delegats dels centres, aquells departaments de l'administració de la Generalitat que ostenten les competències en les matèries que, d'alguna manera, tenen o poden tindre relació amb els Centres Valencians a l'Exterior.  
Transcorreguts dos anys des de la creació del Consell de Centres Valencians a l'Exterior, les reorganitzacions competencials dels òrgans de l'administració de la Generalitat van fer necessària la modificació de la composició inicial del Consell, a la qual cosa va procedir del Decret 136/2005, de 30 de setembre, del Consell.  
Una vegada el Consell de Centres Valencians a l'Exterior s'ha posat en funcionament, s'ha observat la conveniència que hi figure una representació dels jóvens associats.  
En virtut d'allò que s'ha exposat, a iniciativa de la consellera de Cooperació i Participació, a proposta del president de la Generalitat i amb la deliberació prèvia del Consell, en la reunió del dia 9 de març de 2007,  
DECRETE  
Article únic  
Modificar l'article 16.1 del Decret 38/2003, de 15 d'abril, del consell pel qual es regula la relació amb els Centres Valencians a l'Exterior de la Comunitat Valenciana, que queda redactat així:  
"Artícle 16. Composició  
1. Són membres del Consell de Centres Valencians a l'Exterior:  
a) El President de la Generalitat, que el presidix, i que pot delegar la seua funció en el vicepresident del Consell o en el vicepresident del Consell de Centres Valencians a l'Exterior.  
b) El conseller que tinga atribuïdes les competències relatives a la relació de la Generalitat amb els centres valencians a l'exterior de la Comunitat Valenciana, que és el seu vicepresident.  
c) El secretari autonòmic que tinga atribuïdes les competències relatives a la relació de la Generalitat amb els centres valencians a l'exterior de la Comunitat Valenciana.  
d) El director general que tinga atribuïdes les competències relatives a la relació de la Generalitat amb els centres valencians a l'exterior de la Comunitat Valenciana.  
e) Un representant, amb rang no inferior a director general, nomenat pel titular de cada un dels departaments que ostenten les competències en matèria de:  
- Promoció cultural.  
- Turismo.  
- Joventut.  
- Ensenyaments universitaris.  
- Política lingüística.  
- Agricultura.  
- Comerç.  
- Esport  
f) Deu representants dels centres valencians inscrits a l'empara d'este decret, triats pels propis centres, segons la distribució següent:  
- Tres representants dels centres existents a Amèrica del Sud.  
- Tres representants dels centres existents a Espanya.  
- Dos representants dels centres existents a la resta d'Europa.  
- Un representant dels centres existents a Amèrica Central, Amèrica del Nord i la resta del món.  
- Un representant dels jóvens associats als Centres Valencians a l'Exterior.   
g) Actuarà com a secretari un funcionari de la Direcció General de Participació Ciutadana, nomenat a este efecte pel vicepresident del Consell, de Centres Valencians a l'Exterior, amb veu però sense vot".  
DISPOSICIÓ FINAL  
Únic  
El present decret entrarà en vigor l'endemà de la seua publicació en el Diari Oficial de la Comunitat Valenciana.  
Valencia, 9 de març de 2007.  
El president de la Generalitat,  
FRANCISCO CAMPS ORTIZ


Còpia Permalink ELI